כולנו נפגשים ומתחברים מתוך חלום ופנטזיה אותה טיפחנו כל חיינו. אך הקשר הזוגי הוא ישות בפני עצמה אשר נוצרת כאשר בני הזוג מתחייבים לצעוד זה לצד זה במסע. הבעיות מתחילות כאשר הפער בין הדמיון למציאות גדול מדי וכאשר החיים עושים את מה שהם יודעים לעשות וזה לקרות. ​זוג מתחיל את דרכו כשניים כמו דף לבן וחלק, ואז מתווסף הילד הראשון, השני וכן הלאה. מתרחשים שינויים בקריירה, התפתחות או תקיעות מקצועית, משברי אמון, בגידות, ילדים מתבגרים ובני נוער, שחיקה, ריחוק רגשי ופיזי. הייעוץ הזוגי נועד לאפשר לזוג או ליחיד מרחב בטוח וחדש על מנת להבין מהם הכוחות בקשר, מהם הגורמים המעכבים התפתחות ושינוי ומהם החוזקות שאותן צריך להקפיד ולטפח בקשר הזוגי.